CELEX: 62011TN0131
Language: hu
Date: 2011-03-07 00:00:00
Title: T-131/11. sz. ügy: 2011. március 7-én benyújtott kereset — Ezzedine kontra Tanács

30.4.2011   
            
            
               HU
            
            
               Az Európai Unió Hivatalos Lapja
            
            
               C 130/20
            
         2011. március 7-én benyújtott kereset — Ezzedine kontra Tanács
   (T-131/11. sz. ügy)
   2011/C 130/39
   Az eljárás nyelve: francia
   
      Felek
   
   
      Felperes: Ibrahim Ezzedine (Treichville, Elefántcsontpart) (képviselő: G. Collard ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék állapítsa meg, hogy a felperest, Ibrahim EZZEDINE-t érintő részében az Európai Unió Hivatalos Lapjában 2011. február 2-án közzétett 2011. január 31-i 2011/71/KKBP tanácsi határozat ténybelileg megalapozatlan,
            
         
               —
            
            
               következésképpen
               
                           —
                        
                        
                           semmisítse meg a 2011. január 31-i 2011/71/KKBP tanácsi határozatot;
                        
                     
                           —
                        
                        
                           másodlagosan rendelje el, hogy Ibrahim EZZEDINE nevét töröljék az említett határozat mellékletében szereplő listáról.
                        
                     
         
      Jogalapok és fontosabb érvek
   
   Keresete alátámasztására a felperes két jogalapra hivatkozik.
   
               1.
            
            
               Az első jogalap az indokolási kötelezettség megsértésén alapul, amennyiben a felperesnek azon személyek és szervezetek listájára való felvételének indokai, akikre, illetve amelyekre a korlátozó intézkedések alkalmazandók, sablonosak olyan konkrét ténybeli bizonyítékok említése nélkül, amelyek lehetővé teszik a felvétel relevanciájának értékelését.
            
         
               2.
            
            
               A második jogalap nyilvánvaló értékelési hibán alapul, amennyiben a felperesnek a Laurent Gbagbo illegitim kormányzásának finanszírozásához való hozzájárulást róják fel, pedig a felperes csak magánvállalkozói tevékenységet folytatott, tehát pusztán az Elefántcsontparti Köztársaság finanszírozásához járult hozzá, nem pedig egy konkrét rendszerhez az adó- és járulékfizetés révén.